Buxoroda chiqindi tashish mashinasi ona va bolani bosib ketdi

Buxoro shahrida 12 aprel kuni chiqindi tashish mashinasi bosib ketgan ona-bola voqea joyida halok bo'ldi. Bu haqda viloyat Ichki ishlar boshqarmasi axborot xizmati “Bugun.uz”ga xabar berdi.
Ma'lum bo'lishicha, hodisa soat 11:05 atrofida shaharning Istiqlol mahallasida sodir bo'lgan. Aniqlanishicha, Sh.N. ismli fuqaro “Shacman” chiqindi tashish mashinasida chiqindixonadan chiqib ketayotganida, Yu.N. va uning bolalar aravachasida bo'lgan 2 yoshli farzandi S.A.ni bosib ketgan. Oqibatda ular og'ir tan jarohati olib,  voqea joyida halok bo'lgan.
Ushbu holat yuzasidan Sh.N.ga nisbatan Jinoyat kodeksining 266-moddasi (Transport vositalari harakati yoki ulardan foydalanish xavfsizligi qoidalarini buzish) 3-qismi “a” bandi bilan jinoyat ishi qo'zg'atilib, dastlabki tergov harakatlari davom ettirilmoqda.
Avvalroq Toshkentda avtobus 2 piyodani bosib ketishi oqibatida 70 yoshli fuqaro vafot etgani haqida ma'lumot berilgandi.